Document ID: 32012R0265

TARYBOS ĮGYVENDINIMO REGLAMENTAS (ES) Nr. 265/2012
2012 m. kovo 23 d.
kuriuo įgyvendinama Reglamento (EB) Nr. 765/2006 dėl Baltarusijai taikomų ribojamųjų priemonių 8a straipsnio 1 dalis
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į Reglamentą (EB) Nr. 765/2006 (1), ypač į jo 8a straipsnio 1 dalį,
kadangi:
(1)
2006 m. gegužės 18 d. Taryba priėmė Reglamentą (EB) Nr. 765/2006;
(2)
atsižvelgiant į padėties Baltarusijoje sunkumą, į Reglamento (EB) Nr. 765/2006 IB priede pateiktą fizinių ir juridinių asmenų, subjektų ir institucijų, kuriems taikomos ribojamosios priemonės, sąrašą reikėtų įtraukti papildomų asmenų ir subjektų;
(3)
turėtų būti atnaujinta informacija, susijusi su Reglamento (EB) Nr. 765/2006 IB priede pateiktame sąraše nurodytu vienu asmeniu;
(4)
Reglamento (EB) Nr. 765/2006 IB priedas turėtų būti atitinkamai iš dalies pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 765/2006 IB priedas iš dalies keičiamas taip, kaip išdėstyta šio reglamento I priede.
2 straipsnis
Šio reglamento II priede išvardyti asmenys ir subjektai įtraukiami į Reglamento (EB) Nr. 765/2006 IB priedą.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. kovo 23 d.

Labels: 18
5